टीम अन्ना ने दिल्ली पुलिस को भेजे जवाब  
रामलीला मैदान में प्रस्तावित अनशन पर पुलिस की ओर से टीम अन्ना से पूछे गए सवालों का उनके एनजीओ इंडिया अगेंस्ट करप्शन ने जवाब दे दिया है।
दिल्ली पुलिस की ओर से टीम अन्ना से पूछे गए सवालों का उनके एनजीओ इंडिया अगेंस्ट करप्शन ने जवाब दे दिया है। अन्ना फैसला कर चुके हैं कि अगर सरकार ने प्रभावी लोकपाल बिल पास नहीं किया, तो वह 27 दिसंबर से रामलीला मैदान में अनशन करेंगे।  अनशन के दौरान होने वाली गतिविधियों को लेकर दिल्ली पुलिस ने मैदान को किराए पर लेने वाले एनजीओ इंडिया अगेंस्ट करप्शन से आठ सवाल पूछे थे, जिनमें यहां आने वाले वीआईपी और गाड़ियों की संख्या समेत कई दूसरे सवाल शामिल थे।  एनजीओ की ओर से दिए गए जवाब में कहा गया है कि मैदान में किसी भी समय 100 से ज्यादा गाड़ियां नहीं होंगी। मैदान में आने वाले वीआईपी लोगों में एनजीओ ने टीम अन्ना के अलावा मेधा पाटकर का नाम दिया है।